Број: 02/4.01-4-011-481/24

Датум: 28. март 2024. године

На основу члана 50. Пословника Народне скупштине Републике Српске („Службени гласник Републике Српске“, број 66/20) Законодавни одбор подноси Народној скупштини

**И З В Ј Е Ш Т А Ј**

**о разматрању** **Нацрта изборног закона Републике Српске - приједлог народних посланика**

Законодавни одбор Народне скупштине Републике Српске одржао је сједницу 28. марта 2024. године на којој је разматран Нацрт изборног закона Републике Српске - приједлог народних посланика.

Сједници су присуствовали: Младен Илић, предсједник Одбора, Огњен Куљић, замјеник предсједника Одбора, Срђан Мазалица, Дамјан Шкипина, Предраг Нешић, Небојша Вукановић и Душица Шолаја, чланови Одбора.

Сједници нису присуствовали: Драгомир Васић, Мирна Савић-Бањац, Милан Касаповић и Небојша Пантић, чланови Одбора.

Образложење наведеног нацрта закона поднио је Игор Жунић, народни посланик.

Након дискусије чланови Одбора су већином гласова заузели став да за Нацрт изборног закона Републике Српске - приједлог народних посланика постоје претпоставке за разматрање на Дванаестој посебној сједници Народне скупштине Републике Српске.

**ПРЕДСЈЕДНИК ОДБОРА**

***Младен Илић***